Baba in hof vir poging tot moordArgieffoto ŉ Huilende Mohammad Musa het saam met familielede en ander verdagtes in die hof verskyn nadat hulle daarvan beskuldig is dat hulle werknemers van ŉ gasmaatskappy met klippe bestook het. Die amptenare was besig om ’n anti-diefstalinspeksie uit te voer in Ahate Thandedaran in Lahor, Pakistan. Inspekteur Kashif Muhammad, die polisiebeampte wat op die toneel was en die aanklagte aanhangig gemaak het, is intussen geskors. Muhammad Yasin, Musa se oupa, het aan verslaggewers gesê die polisie het die aanklagte opgemaak. “Almal in die hof het gevra hoe kan dit moontlik wees dat so klein kind by ŉ saak betrek kan word en watter tipe polisie het ons?” Die kind is intussen op borg vrygelaat maar moet weer op 12 April in die hof verskyn. Pakistan se polisiebeamptes word dikwels daarvan beskuldig dat hulle vals aanklagte teen mense aanhangig maak om omkoop geld te kry of omdat hulle betaal word om dit te doen. Pakistan het verlede jaar ingestem om die ouderdom van kriminele verantwoordelikheid van sewe na 12 te verhoog behalwe in sake wat met terrorisme verband hou.